Bernadetta Mayer
Bernadetta (Anglice Bernadette) Mayer (nata Brooklynii Novi Eboraci, 12 Maii 1945; mortua die 22 Novembris 2022) fuit poeta, scriptrix, et artifex oculorum Americana, quae cum poesi linguae et Schola Novi Eboraci poetarum consociatur. In Nova Schola docebat, ubi gradum baccalaureatum anno 1967 obtinuit. Inter eius discipulos in officinis poeticis sunt Kathy Acker, Carolus Bernstein, Ioannes Giorno, et Anna Waldman. Memory ('Memoria'), exhibitione photographematum mense Iulio 1971 factorum, primum innotuit. Unum volumen pelliculare per diem exposuit; unde 1200 photographemata fecit. Memoria in octo locis in Civitatibus Foederatis ab anno 1973 ad 1974 exhibebatur, pars c. 7,500, spectaculi artis conceptualis ad mulieres pertinentis, a Lucia R. Lippard monstrati. Mayer ab anno 1967 ad annum 1969 cum Vito Acconci 0 to 9 periodicum edidit, quod sex fasciculos rerum ab artificibus Roberto Barry, Theodoro Berrigan, Clark Coolidge, Ioanne Giorno, Daniele Graham, Michaele Heizer, Kennetho Koch, Salomone LeWitt, Jackson Mac Low, Harrio Mathews, Adriano Piper, Bern Porter, Yvonne Rainer, Hieronymo Rothenberg, Aram Saroyan, Roberto Smithson, Alano Sondheim, Anna Weiner, et Emmett Williams factarum protulit. Ab anno 1972 ad annum 1973, edidit Unnatural Acts, "collaborativum scribendi experimentum."